อยุธยาอลิอันซ์ฯเผยไตรมาสแรกโตสูงสุดอันดับ1
อยุธยา อลิอันซ์ ซี.พี. ประกันชีวิต ประกาศผลประกอบการไตรมาสแรกของปี 2554 เบี้ยประกันรับปีแรก เติบโตสูงสุดเป็นอันดับหนึ่งในบรรดา 10 บริษัทประกันชีวิตรายใหญ่ในไทย
6 มิ.ย. 2554

อยุธยา อลิอันซ์ ซี.พี. ประกันชีวิต ประกาศผลประกอบการไตรมาสแรกของปี 2554 เบี้ยประกันรับปีแรก เติบโตสูงสุดเป็นอันดับหนึ่งในบรรดา 10 บริษัทประกันชีวิตรายใหญ่ในไทย 
นายสตีเฟ่น แอปเปิ้ลยาร์ด กรรมการผู้จัดการใหญ่ บริษัท อยุธยา อลิอันซ์ ซี.พี. ประกันชีวิต เปิดเผยว่า ในไตรมาสแรกของปีนี้ บริษัทฯ มีเบี้ยประกันรับปีแรกเติบโตเพิ่มขึ้นสูงถึง 29% เมื่อเทียบกับช่วงเดียวกันของปีที่แล้ว เติบโตสูงสุดเป็นอันดับหนึ่งในบรรดา 10 บริษัทประกันชีวิตรายใหญ่ในไทย คิดเป็นเงิน 1,138 ล้านบาท ยอดขายส่วนใหญ่มาจาก 4 ช่องทางหลัก โดยช่องทางตัวแทนทำได้ 489 ล้านบาท เพิ่มขึ้น 5% จากช่วงเดียวกันของปีที่ผ่านมา 
ขณะที่ เบี้ยประกันรับปีแรกจากช่องทางแบงก์แอสชัวรันซ์อยู่ที่ 305 ล้านบาท เพิ่มขึ้นอย่างน่าประทับใจที่ 72% และช่องทางการตลาดขายตรง ซึ่งบริษัทฯ ยังคงเป็นผู้นำตลาดในช่องทางนี้ มียอดขายทั้งสิ้น 226 ล้านบาท หรือเพิ่มขึ้น 35% และสุดท้ายประกันกลุ่มสวัสดิการพนักงาน สามารถสร้างยอดได้ 118 ล้านบาท หรือเพิ่มขึ้นถึง 57%